b"\n_START_ARTICLE_\nDavid Lloyd Johnston\n_START_SECTION_\nLiv og virke\n_START_PARAGRAPH_\nJohnston er utdannet ved Queen's University i Kingston i Canada, University of Cambridge i Storbritannia og Harvard University i USA. Han har en lang karriere som universitetsprofessor i rettsvitenskap og som universitetsleder ved canadiske universiteter. Karriere begynte i 1966 ved Queen's University. To \xc3\xa5r etter flyttet han til University of Toronto. I 1974 ble han dekan ved det juridiske fakultet ved University of Western Ontario, der han var til 1979. Johnston ble da Principal og visekansler ved McGill University. I 1994 vendte han tilbake til stillingen som professor i juss samme sted, f\xc3\xb8r han i 1999 overtok stillingen som president ved University of Waterloo. Han har ogs\xc3\xa5 sittet i Board of Overseers ved Harvard-universitetet og var den f\xc3\xb8rste utlending som ble styreleder i dette._NEWLINE_Johnston er f\xc3\xb8lgesvenn av Order of Canada og er \xc3\xa6resdoktor ved en rekke universiteter."